
134                                                  DR 31.7.2018                                                                         

 

 

Tuan Yang di-Pertua, berhubung dengan itu, saya ingin menyentuh isu 
pembangunan sekolah daif seperti mana yang telah ditimbulkan oleh Yang Berhormat Sibuti; 
Yang Berhormat Julau; Yang Berhormat Kapar; Yang Berhormat Padang Terap; Yang 
Berhormat Igan; Yang Berhormat Tanjong Manis; Yang Berhormat Mas Gading; Yang 
Berhormat Batang Sadong; Yang Berhormat Baram; Yang Berhormat Bentong; Yang 
Berhormat Batang Lupar; Yang Berhormat Papar; Yang Berhormat Puncak Borneo; Yang 
Berhormat Johor Baru; dan Yang Berhormat Sungai Siput.  

Harapan kita, sebanyak 3,000 sekolah daif yang wujud di negara ini akan berjaya 
diselesaikan dalam tempoh lima tahun pentadbiran Pakatan Harapan. Pihak kementerian 
sangat prihatin terhadap isu-isu tersebut terutamanya bagi sekolah-sekolah daif yang 
terdapat di Sabah dan Sarawak... [Tepuk]  

Saya telah pun melawat dan akan terus mengadakan siri lawatan dalam masa 
terdekat dan dari semasa ke semasa ke sekolah-sekolah daif. Cuma, Sabah dan Sarawak 
belum lagi [Ketawa] Akan tetapi, kita akan buat lawatan juga. Untuk melihat sendiri keadaan 
sebenar di lapangan dan mendapatkan input langsung rintihan pendidik dan pelajar di 
sekolah-sekolah berkaitan. 

Merujuk kepada soalan daripada Yang Berhormat Igan, Yang Berhormat Tanjong 
Manis dan Yang Berhormat Mas Gading berhubung isu sekolah daif di Sarawak. Untuk 
pengetahuan, bagi projek sekolah daif Sarawak tahun 2018 yang melibatkan 116 sekolah, 
secara amnya, rundingan harga telah selesai dan telah dimuktamadkan dalam mesyuarat 
lembaga perolehan. Arahan kerja telah dikeluarkan. Daripada jumlah 116 ini, 41 projek telah 
siap dan tujuh projek telah mencapai kemajuan lebih 80 peratus.  

Sehubungan dengan itu juga, peruntukan khas tahun 2018 sebanyak RM35.74 juta 
telah diberikan kepada negeri Sarawak untuk pembaikan dan penyelenggaraan di 853 buah 
sekolah. Penyaluran peruntukan dibuat berdasarkan keutamaan skop kerja yang disyorkan 
oleh JPN serta tertakluk kepada jumlah peruntukan keseluruhan yang diterima oleh KPM. 
Begitu juga, KPM telah menyalurkan peruntukan berjumlah RM2.7 juta kepada Jabatan 
Pendidikan Negeri Sarawak untuk perolehan harta modal yang lain termasuk perabot sekolah 
berdasarkan keutamaan yang dikenal pasti oleh JPN. 

Berhubung dengan bekalan elektrik, KPM sedang mengusahakan bekalan elektrik 
ke sekolah di Sarawak secara berfasa dengan melibatkan belanja sebanyak RM400 juta 
dalam empat fasa di mana ia termasuk memasang grid elektrik kepada sekolah-sekolah yang 
berdekatan dan juga dengan memasang sistem hibrid solar. KPM menyasarkan agar semua 
sekolah yang terlibat akan mendapat bekalan elektrik agar pembelajaran murid-murid dapat 
diteruskan sebaiknya. Begitu juga dengan pembekalan air yang dirawat, kita menyasarkan 
menjelang tahun 2019, kebanyakan sekolah-sekolah di Sarawak akan mendapat air yang 
dirawat. 

Dalam perancangan KPM, kita juga tidak mengetepikan isu sekolah bergelap di 
Sarawak seperti mana yang dibangkitkan oleh Yang Berhormat Betong. Dalam perancangan 
KPM, kerja-kerja penyambungan bekalan elektrik ke talian grid awam diserahkan untuk 
dilaksanakan oleh JKR Elektrik Sarawak. Ini selaras dengan arahan perbendaharaan bahawa 
semua jabatan bukan teknik hendaklah mendapat perkhidmatan daripada jabatan teknik iaitu 
Jabatan Kerja Raya atau Jabatan Pengairan dan Saliran bagi melaksanakan semua projek 
kerja tertakluk kepada peraturan yang berkuat kuasa dari semasa ke semasa. 

■2020 

Seperti yang telah disebutkan sebelum ini, penyambungan bekalan elektrik ke 
talian grid awam di sekolah-sekolah di Sarawak dilaksanakan secara berperingkat melibatkan 
371 buah sekolah dengan anggaran kos berjumlah RM390 juta. Pada kesempatan ini juga 
saya ingin menyentuh isu pembinaan sekolah baharu di Puncak Borneo, sekolah kekurangan 
perabot di Johor Bahru dan pembaikan Sekolah Kebangsaan Methodist di Sungai Siput.  

 

 



Tuan Yang di-Pertua, berhubung dengan itu, saya ingin menyentuh isu pembangunan sekolah daif seperti mana yang telah ditimbulkan oleh Yang Berhormat Sibuti; Yang Berhormat Julau; Yang Berhormat Kapar; Yang Berhormat Padang Terap; Yang Berhormat Igan; Yang Berhormat Tanjong Manis; Yang Berhormat Mas Gading; Yang Berhormat Batang Sadong; Yang Berhormat Baram; Yang Berhormat Bentong; Yang Berhormat Batang Lupar; Yang Berhormat Papar; Yang Berhormat Puncak Borneo; Yang Berhormat Johor Baru; dan Yang Berhormat Sungai Siput. Harapan kita, sebanyak 3,000 sekolah daif yang wujud di negara ini akan berjaya diselesaikan dalam tempoh lima tahun pentadbiran Pakatan Harapan. Pihak kementerian sangat prihatin terhadap isu-isu tersebut terutamanya bagi sekolah-sekolah daif yang terdapat di Sabah dan Sarawak... [Tepuk]. Saya telah pun melawat dan akan terus mengadakan siri lawatan dalam masa terdekat dan dari semasa ke semasa ke sekolah-sekolah daif. Cuma, Sabah dan Sarawak belum lagi [Ketawa] Akan tetapi, kita akan buat lawatan juga. Untuk melihat sendiri keadaan sebenar di lapangan dan mendapatkan input langsung rintihan pendidik dan pelajar di sekolah-sekolah berkaitan. Merujuk kepada soalan daripada Yang Berhormat Igan, Yang Berhormat Tanjong Manis dan Yang Berhormat Mas Gading berhubung isu sekolah daif di Sarawak. Untuk pengetahuan, bagi projek sekolah daif Sarawak tahun 2018 yang melibatkan 116 sekolah, secara amnya, rundingan harga telah selesai dan telah dimuktamadkan dalam mesyuarat lembaga perolehan. Arahan kerja telah dikeluarkan. Daripada jumlah 116 ini, 41 projek telah siap dan tujuh projek telah mencapai kemajuan lebih 80 peratus. Sehubungan dengan itu juga, peruntukan khas tahun 2018 sebanyak RM35.74 juta telah diberikan kepada negeri Sarawak untuk pembaikan dan penyelenggaraan di 853 buah sekolah. Penyaluran peruntukan dibuat berdasarkan keutamaan skop kerja yang disyorkan oleh JPN serta tertakluk kepada jumlah peruntukan keseluruhan yang diterima oleh KPM. Begitu juga, KPM telah menyalurkan peruntukan berjumlah RM2.7 juta kepada Jabatan Pendidikan Negeri Sarawak untuk perolehan harta modal yang lain termasuk perabot sekolah berdasarkan keutamaan yang dikenal pasti oleh JPN. Berhubung dengan bekalan elektrik, KPM sedang mengusahakan bekalan elektrik ke sekolah di Sarawak secara berfasa dengan melibatkan belanja sebanyak RM400 juta dalam empat fasa di mana ia termasuk memasang grid elektrik kepada sekolah-sekolah yang berdekatan dan juga dengan memasang sistem hibrid solar. KPM menyasarkan agar semua sekolah yang terlibat akan mendapat bekalan elektrik agar pembelajaran murid-murid dapat diteruskan sebaiknya. Begitu juga dengan pembekalan air yang dirawat, kita menyasarkan menjelang tahun 2019, kebanyakan sekolah-sekolah di Sarawak akan mendapat air yang dirawat. Dalam perancangan KPM, kita juga tidak mengetepikan isu sekolah bergelap di Sarawak seperti mana yang dibangkitkan oleh Yang Berhormat Betong. Dalam perancangan KPM, kerja-kerja penyambungan bekalan elektrik ke talian grid awam diserahkan untuk dilaksanakan oleh JKR Elektrik Sarawak. Ini selaras dengan arahan perbendaharaan bahawa semua jabatan bukan teknik hendaklah mendapat perkhidmatan daripada jabatan teknik iaitu Jabatan Kerja Raya atau Jabatan Pengairan dan Saliran bagi melaksanakan semua projek kerja tertakluk kepada peraturan yang berkuat kuasa dari semasa ke semasa. #2020. Seperti yang telah disebutkan sebelum ini, penyambungan bekalan elektrik ke talian grid awam di sekolah-sekolah di Sarawak dilaksanakan secara berperingkat melibatkan 371 buah sekolah dengan anggaran kos berjumlah RM390 juta. Pada kesempatan ini juga saya ingin menyentuh isu pembinaan sekolah baharu di Puncak Borneo, sekolah kekurangan perabot di Johor Bahru dan pembaikan Sekolah Kebangsaan Methodist di Sungai Siput.